02009R1222 — SK — 26.07.2019 — 002.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:

▼B

NARIADENIE EURÓPSKEHO PARLAMENTU A RADY (ES) č. 1222/2009

z 25. novembra 2009

o označovaní pneumatík vzhľadom na palivovú úspornosť a iné základné parametre

(Text s významom pre EHP)

Článok 1

Cieľ a predmet úpravy

1. Cieľom tohto nariadenia je zvýšiť bezpečnosť, úspornosť a environmentálnu efektívnosť cestnej dopravy podporou palivovo úsporných a bezpečných pneumatík s nízkou hladinou hluku.

2. Týmto nariadením sa vytvára rámec pre poskytovanie harmonizovaných informácií o parametroch pneumatík prostredníctvom označovania, čím sa spotrebiteľom umožní informovaný výber pri nákupe pneumatík.

Článok 2

Rozsah pôsobnosti

1. Toto nariadenie sa vzťahuje na pneumatiky kategórií C1, C2 a C3.

2. Toto nariadenie sa nevzťahuje na:

c) pneumatiky určené výlučne na montáž na vozidlá registrované prvýkrát pred 1. októbrom 1990;

Článok 3

Vymedzenie pojmov

Na účel tohto nariadenia:

Článok 4

Povinnosti dodávateľov pneumatík

1. Dodávatelia zabezpečia, aby boli pneumatiky C1 a C2, ktoré sa dodávajú distribútorom alebo konečným používateľom:

a) vybavené nálepkou na behúni pneumatiky, ktorá zobrazuje štítok udávajúci triedu palivovej úspornosti, ako sa ustanovuje v časti A prílohy I, triedu a nameranú hodnotu vonkajšieho hluku valenia, ako sa ustanovuje v časti C prílohy I, a v príslušných prípadoch triedu priľnavosti za mokra, ako sa ustanovuje v časti B prílohy I,

alebo

b) v prípade každej doručenej zásielky jednej alebo viacerých totožných pneumatík sprevádzané štítkom v tlačenej podobe, ktorý udáva triedu palivovej úspornosti, ako sa ustanovuje v časti A prílohy I, triedu a nameranú hodnotu vonkajšieho hluku valenia, ako sa ustanovuje v časti C prílohy I, a v príslušných prípadoch triedu priľnavosti za mokra, ako sa ustanovuje v časti B prílohy I.

2. Formát nálepky a štítku uvedeného v odseku 1 je predpísaný v prílohe II.

3. Dodávatelia uvedú v propagačnom technickom materiáli, a to aj na svojich webových stránkach, triedu palivovej úspornosti, triedu a nameranú hodnotu vonkajšieho hluku valenia a v príslušných prípadoch triedu priľnavosti za mokra pneumatík kategórií C1, C2 a C3 v súlade s prílohou I a v poradí určenom v prílohe III.

4. Dodávatelia sprístupnia úradom členských štátov na požiadanie technickú dokumentáciu počas obdobia, ktoré sa končí päť rokov po tom, ako bola posledná pneumatika daného typu sprístupnená na trhu. Technická dokumentácia je dostatočne podrobná na to, aby umožnila úradom overiť presnosť informácií o palivovej úspornosti, priľnavosti za mokra a vonkajšom hluku valenia uvedených na štítku.

Článok 5

Povinnosti distribútorov pneumatík

1. Distribútori zabezpečia, aby:

alebo

2. Ak pneumatiky ponúkané na predaj nemôže konečný používateľ vidieť, distribútori poskytnú konečným používateľom informácie o triede palivovej úspornosti, triede priľnavosti za mokra a triede a nameranej hodnote vonkajšieho hluku valenia týchto pneumatík;

3. Ak ide o pneumatiky kategórií C1, C2 a C3, distribútori uvedú údaje o triede palivovej úspornosti, nameranej hodnote vonkajšieho hluku valenia a v príslušných prípadoch o triede priľnavosti za mokra, ako sa stanovuje v prílohe I, na účtenke alebo spolu s účtenkou, ktorú odovzdajú konečnému používateľovi pri nákupe pneumatík.

Článok 6

Povinnosti dodávateľov a distribútorov vozidiel

Ak sa konečným používateľom ponúkne v predajni možnosť vybrať si medzi rozličnými typmi pneumatík na montáž na nové vozidlo, ktoré plánujú nadobudnúť, dodávatelia a distribútori vozidiel im pred predajom poskytnú pri každej ponúkanej pneumatike informácie o triede palivovej úspornosti, triede a nameranej hodnote vonkajšieho hluku valenia a v príslušných prípadoch pri pneumatikách C1, C2 a C3 aj o triede priľnavosti za mokra, ako sa uvádza v prílohe I a v poradí uvedenom v prílohe III. Tieto informácie sa uvedú aspoň v propagačných technických materiáloch.

Článok 7

Harmonizované testovacie postupy

Informácie o triede palivovej úspornosti, triede a nameranej hodnote vonkajšieho hluku valenia a triede priľnavosti pneumatík za mokra, ktoré sa majú poskytnúť podľa článkov 4, 5 a 6, sa získajú použitím harmonizovaných testovacích postupov uvedených v prílohe I.

Článok 8

Postup overovania

Členské štáty hodnotia spĺňanie deklarovaných tried palivovej úspornosti a priľnavosti za mokra v zmysle častí A a B prílohy I a deklarovanej triedy a nameranej hodnoty vonkajšieho hluku valenia v zmysle časti C prílohy I v súlade s postupom stanoveným v prílohe IV.

Článok 9

Vnútorný trh

1. Ak sú splnené požiadavky tohto nariadenia, členské štáty nezakazujú ani neobmedzujú na základe informácií o výrobku sprístupnenie pneumatík na trh pneumatík uvedený v článku 2.

2. Ak členské štáty nemajú dôkaz o opaku, uznajú súlad štítkov a informácií o výrobku s týmto nariadením. Môžu dodávateľov požiadať o poskytnutie technickej dokumentácie v súlade s článkom 4 ods. 4 s cieľom vyhodnotiť presnosť deklarovaných hodnôt a tried.

Článok 10

Stimuly

Členské štáty neposkytnú na pneumatiky nižšej triedy ako triedy C stimuly, ktoré by sa týkali palivovej úspornosti alebo priľnavosti za mokra v zmysle častí A a B prílohy I. Zdanenie a fiškálne opatrenia nie sú na účely tohto nariadenia stimulmi.

▼M3

Článok 11

Úpravy a prispôsobenie technickému pokroku

Komisia je splnomocnená prijímať delegované akty v súlade s článkom 12a, ktorými sa mení toto nariadenie, pokiaľ ide o:

a) zavedenie informačných požiadaviek v súvislosti s určením tried priľnavosti za mokra pre pneumatiky kategórií C2 a C3, ak sú dostupné vhodné harmonizované testovacie postupy;

b) v príslušných prípadoch prispôsobenie tried priľnavosti technickým špecifikám pneumatík navrhnutých predovšetkým na lepší výkon ako bežná pneumatika z hľadiska ich schopnosti uviesť vozidlo do pohybu, udržať ho v pohybe alebo zastaviť v podmienkach poľadovice a/alebo snehu;

c) prispôsobenie príloh I až V technickému pokroku.

▼B

Článok 12

Presadzovanie

Členské štáty zabezpečia v súlade s nariadením (ES) č. 765/2008, aby orgány zodpovedné za dohľad nad trhom overovali dodržiavanie článkov 4, 5 a 6 tohto nariadenia.

▼M3

Článok 12a

Vykonávanie delegovania právomoci

1. Komisii sa udeľuje právomoc prijímať delegované akty za podmienok stanovených v tomto článku.

2. Právomoc prijímať delegované akty uvedené v článku 11 sa Komisii udeľuje na obdobie piatich rokov od 26. júla 2019. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.

3. Delegovanie právomoci uvedené v článku 11 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

4. Komisia pred prijatím delegovaného aktu konzultuje s odborníkmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva ( 1 ).

5. Komisia oznamuje delegovaný akt hneď po prijatí súčasne Európskemu parlamentu a Rade.

6. Delegovaný akt prijatý podľa článku 11 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

▼M3 —————

▼B

Článok 14

Preskúmanie

1. Komisia posúdi potrebu preskúmania tohto nariadenia, pričom okrem iného zohľadní:

b) či by sa systém označovania mal rozšíriť aj na protektorované pneumatiky;

c) či by sa mali zaviesť nové parametre pneumatík, ako napr. najazdená vzdialenosť;

2. Komisia predloží výsledok tohto posúdenia Európskemu parlamentu a Rade najneskôr 1. marca 2016 a prípadne predloží Európskemu parlamentu a Rade návrhy.

Článok 15

Prechodné ustanovenie

Články 4 a 5 sa neuplatňujú na pneumatiky vyrobené pred 1. júlom 2012.

Článok 16

Nadobudnutie účinnosti

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie sa uplatňuje od 1. novembra 2012.

Toto nariadenie je záväzné v celom rozsahu a priamo uplatniteľné vo všetkých členských štátoch.

PRÍLOHA I

STUPNICA PARAMETROV PNEUMATÍK

Časť A: Triedy palivovej úspornosti

▼M2

Trieda palivovej úspornosti sa musí určiť na základe koeficientu valivého odporu (RRC) podľa nižšie stanovenej škály tried od „A“ po „G“ a merať v súlade s prílohou 6 k nariadeniu EHK OSN č. 117 a jeho nasledujúcimi zmenami a doplneniami a musí sa nastaviť podľa postupu stanoveného v prílohe IVa.

▼B

Ak je určitý typ pneumatiky schválený pre viac ako jednu triedu pneumatík (napr. C1 a C2), potom sa na určenie triedy palivovej úspornosti tohto typu pneumatiky použije stupnica, ktorá platí pre najvyššiu kategóriu pneumatík (napr. C2, nie C1).

C

C

C

Časť B: Triedy priľnavosti za mokra

▼M2

1. Trieda priľnavosti za mokra v prípade pneumatík kategórie C1 sa musí určiť na základe indexu priľnavosti za mokra (G) podľa škály tried od „A“ po „G“ stanovenej v nižšie uvedenej tabuľke, vypočítať v súlade s bodom 3 a merať v súlade s prílohou V.

2. Trieda priľnavosti za mokra v prípade pneumatík kategórie C2 a kategórie C3 sa musí určiť na základe indexu priľnavosti za mokra (G) podľa škály tried od „A“ do „G“ stanovenej v nižšie uvedenej tabuľke, vypočítať v súlade s bodom 3 a merať v súlade s ISO 15222:2011, pričom sa musia použiť tieto štandardné referenčné skúšobné pneumatiky (Standard Reference Test Tyres – SRTT):

i) v prípade pneumatík kategórie C2, SRTT 225/75 R 16 C, ASTM F 2872-11;

G = G(T) – 0,03

pričom: G(T) = index priľnavosti za mokra pneumatiky, ktorá sa má schváliť, podľa výsledku merania v rámci jedného skúšobného cyklu

C

C

C

▼B

Časť C: Triedy a nameraná hodnota vonkajšieho hluku valenia

Nameraná hodnota vonkajšieho hluku valenia (N) sa musí udávať v decibeloch a počíta sa v súlade s nariadením EHK OSN č. 117 a jeho následnými zmenami a doplneniami.

Trieda vonkajšieho hluku valenia sa musí určiť na základe limitných hodnôt (LV) stanovených v časti C prílohy II nariadenia (ES) č. 661/2009 takto:

PRÍLOHA II

FORMÁT ŠTÍTKU

1. Vzor štítku

c) Pozadie musí byť biele.

Trieda vonkajšieho hluku valenia, ako sa uvádza v časti C prílohy I: šírka: 8,25 mm, výška: 15,5 mm – 100 % čierna.

— C: 30-00-X-00,

2. Nálepka

PRÍLOHA III

Informácie uvádzané v propagačnom technickom materiáli

iii) ak možno daný typ pneumatiky zaradiť do rozličných tried v závislosti od rozmeru a ďalších parametrov, uvedie sa rozpätie medzi pneumatikou s najhoršími a najlepšími vlastnosťami.

— odstup vozidiel zohľadňujúci brzdnú dráhu by sa mal vždy prísne dodržiavať.

— tlak vzduchu v pneumatikách by sa mal pravidelne kontrolovať, aby sa optimalizovali vlastnosti pneumatiky z hľadiska priľnavosti za mokra a palivovej úspornosti,

▼M2

PRÍLOHA IV

Postup overovania

Súlad s požiadavkami na deklarované triedy palivovej úspornosti a priľnavosti za mokra, ako aj s deklarovanou triedou a deklarovanou hodnotou vonkajšieho hluku valenia sa musí vyhodnotiť pri každom type pneumatík alebo každom zoskupení pneumatík tak, ako ich určil dodávateľ, podľa jedného z týchto postupov:

V rámci posúdenia hodnôt merania získaných zo skúšok súladu výroby sa musia zohľadniť miery tolerancie vymedzené v tabuľke č. 1.

▼M2

PRÍLOHA IVa

Postup nastavenia na meranie valivého odporu v laboratóriách

1. VYMEDZENIE POJMOV

Na účely postupu nastavenia v laboratóriách sa uplatňujú tieto vymedzenia pojmov:

2. VŠEOBECNÉ USTANOVENIA

2.1. Princíp

Meraný koeficient valivého odporu (RRCm ) v referenčnom laboratóriu (l) sa nastaví podľa stanovených hodnôt siete referenčných laboratórií.

RRCm v laboratóriu žiadajúcom o schválenie (c) sa nastaví prostredníctvom jedného referenčného laboratória zo siete, ktoré si laboratórium žiadajúce o schválenie vyberie.

2.2. Požiadavky na výber pneumatík

Na postup nastavenia sa v súlade s nižšie uvedenými kritériami vyberie sada piatich alebo viacerých pneumatík používaných na nastavenie. Jedna sada sa vyberie pre pneumatiky kategórie C1 a kategórie C2 spolu a jedna sada sa vyberie pre pneumatiky kategórie C3.

b) Hodnota RRCm v laboratóriách žiadajúcich o schválenie alebo referenčných laboratóriách (c alebo l) založená na deklarovaných hodnotách RRC pre každú pneumatiku používanú na nastavenie z danej sady sa odstupňuje takto a rovnomerne rozdelí:

c) Vybraná šírka prierezu každej pneumatiky používanej na nastavenie musí byť:

Každá pneumatika používaná na nastavenie musí byť pred použitím skontrolovaná a vymenená v prípade, že:

b) odchýlky v hodnotách RRCm sú po korekcii z dôvodu akýchkoľvek strojových odchýlok väčšie ako 1,5 % v porovnaní so skoršími meraniami.

2.3. Metóda merania

Referenčné laboratórium musí vykonať meranie každej pneumatiky používanej na nastavenie štyrikrát a uchovať posledné tri výsledky na ďalšiu analýzu v súlade s odsekom 4 prílohy 6 k nariadeniu EHK OSN č. 117 a jeho nasledujúcimi zmenami a doplneniami, pričom sa musia uplatňovať podmienky stanovené v odseku 3 prílohy 6 k EHK OSN č. 117 a jeho nasledujúcich zmenách a doplneniach.

Laboratórium žiadajúce o schválenie musí vykonať meranie každej pneumatiky používanej na nastavenie (n + 1)-krát, pričom n sa vymedzuje v časti 5, a uchovať posledných n výsledkov na ďalšiu analýzu v súlade s odsekom 4 prílohy 6 k nariadeniu EHK OSN č. 117 a jeho nasledujúcimi zmenami a doplneniami, pričom sa musia uplatňovať podmienky stanovené v odseku 3 prílohy 6 k EHK OSN č. 117 a jeho nasledujúcich zmenách a doplneniach.

Pri každom meraní pneumatiky používanej na nastavenie musí byť zostava pneumatiky/ kolesa odstránená zo stroja a celý skúšobný postup uvedený v odseku 4 prílohy 6 k nariadeniu EHK OSN č. 117 a jeho nasledujúcich zmenách a doplneniach sa musí zopakovať.

Laboratórium žiadajúce o schválenie alebo referenčné laboratórium vypočíta:

c) štandardnú odchýlku (σm) podľa tohto vzorca:

pričom:

2.4. Formát údajov používaných vo výpočtoch a výsledkoch

— Výpočty sa potom vykonávajú so všetkými číslicami: bez ďalšieho zaokrúhľovania s výnimkou záverečných rovníc na výpočet nastavenia.

3. POŽIADAVKY UPLATŇOVANÉ NA REFERENČNÉ LABORATÓRIÁ A NA URČOVANIE STANOVENÝCH HODNÔT

Stanovené hodnoty každej pneumatiky používanej na nastavenie určí sieť referenčných laboratórií. Sieť po dvoch rokoch posúdi stálosť a platnosť stanovených hodnôt.

Každé referenčné laboratórium, ktoré tvorí súčasť siete, musí spĺňať špecifikácie prílohy 6 k nariadeniu EHK OSN č. 117 a jeho nasledujúcich zmien a doplnení a musí vykazovať túto štandardnú odchýlku (σm):

Sady pneumatík používaných na nastavenie v súlade so špecifikáciami časti 2.2 musí podľa časti 2.3 merať každé referenčné laboratórium siete.

Stanovená hodnota každej pneumatiky používanej na nastavenie je priemerom nameraných hodnôt, ktoré referenčné laboratóriá siete poskytli pre túto pneumatiku používanú na nastavenie.

4. POSTUP NASTAVENIA NA STANOVENÉ HODNOTY V REFERENČNOM LABORATÓRIU

Každé referenčné laboratórium (l) sa nastaví na stanovené hodnoty sady pneumatík používaných na nastavenie použitím techniky lineárnej regresie A1 l a B1 l , pričom sa použije tento výpočet:

RRC = A1 l * RRC m,l + B1 l

pričom:

5. POŽIADAVKY UPLATŇOVANÉ NA LABORATORIÁ ŽIADAJÚCE O SCHVÁLENIE

Laboratóriá žiadajúce o schválenie musia postup nastavenia zopakovať minimálne raz za dva roky a vždy po každej podstatnej zmene na zariadení alebo pri akejkoľvek odchýlke v monitorovacích údajoch týkajúcich sa kontrolnej pneumatiky na zariadení.

Bežnú sadu piatich rôznych pneumatík v súlade so špecifikáciami časti 2.2 musí podľa časti 2.3 merať laboratórium žiadajúce o schválenie a jedno referenčné laboratórium. Na žiadosť laboratória žiadajúceho o schválenie sa môže preskúšať viac ako päť pneumatík používaných na nastavenie.

Laboratórium žiadajúce o schválenie poskytne vybranému referenčnému laboratóriu sadu pneumatík používaných na nastavenie.

Laboratórium žiadajúce o schválenie (c) musí spĺňať špecifikácie prílohy 6 k nariadeniu EHK OSN č. 117 a jeho nasledujúcich zmien a doplnení a podľa možnosti vykazovať tieto štandardné odchýlky (σm):

Ak štandardné odchýlky (σm) laboratória žiadajúceho o schválenie presahujú na základe troch meraní vyššie uvedené hodnoty, počet opakovaní meraní sa zvýši takto:

n = (σm /γ)2 zaokrúhlené nahor na najbližšie vyššie celé číslo

pričom:

6. POSTUP NASTAVENIA V LABORATÓRIU ŽIADAJÚCOM O SCHVÁLENIE

Jedno referenčné laboratórium (l) siete vypočíta funkciu lineárnej regresie laboratória žiadajúceho o schválenie (c) A2c a B2c, a to podľa tohto vzorca:

RRC m,l = A2c × RRCm,c + B2c

pričom:

je hodnota koeficientu valivého odporu nameraná laboratóriom žiadajúcim o schválenie (c) (vrátane korekcií, pokiaľ ide o teplotu a priemer bubna).

Nastavená hodnota RRC pneumatík skúšaných v laboratóriu žiadajúcom o schválenie sa vypočíta takto:

RRC = (A1 l × A2c) × RRCm,c + (A1 l × B2c + B1 l )

▼M1

PRÍLOHA V

Metóda skúšania na meranie indexu (G) priľnavosti za mokra v prípade pneumatík kategórie C1

1. POVINNÉ NORMY

Uplatňujú sa tieto uvedené dokumenty.

1. ASTM E 303-93 (znovu schválené v roku 2008), Standard Test Method for Measuring Surface Frictional Properties Using the British Pendulum Tester (Štandardná skúšobná metóda na meranie trecích vlastností povrchu, pri ktorej sa používa britský skúšobný prístroj s kyvadlom);